Las Vegas

Las Vegas on Nevada osariigi suurim linn Ameerika Ühendriikides. Linn on rahvusvaheliselt tuntud oma kasiinode, meelelahutusasutuste ja kireva ööelu poolest.

Elanike arv oli 2020. aasta rahvaloenduse kohaselt 641 903. Rahvaarvult on see Ameerika Ühendriikides 25. kohal. Rahvastikust moodustasid 46,0% valged, 12,9% mustad või afroameeriklased ning 7,2% aasialased. Ladinaameeriklasi (sõltumata rassist) oli 33,3%. Las Vegases elab lisaks 0,6% põlishavailasi või Vaikse ookeani saarlasi, nende suhteliselt suure arvu pärast kutsutakse linna "üheksandaks Hawaii saareks". Las Vegas Valley suurlinnastus elab üle 2,2 miljoni inimese.

Las Vegas on asutatud 1905. aastal. Linnaõigused sai Las Vegas 1911. aastal. 20. sajandil asutatud linnadest on see kõige kiiremini kasvava rahvaarvuga linn.

Linna hüüdnimi on inglise keeles Sin City ('patulinn').

 Turism 
230px|pisi|Las Vegas Strip
230px|pisi|Googie-stiilis tervitusmärk "Welcome to Fabulous Las Vegas", mis asub Las Vegas Stripi alguses Paradise'is, 4 miili kaugusel Las Vegasest
Las Vegase suurimad turismiobjektid on kasiinod ja hotellid. Kuulsaimad kasiinod asuvad Las Vegas Boulevardi osa Paradise'is ja Winchesteris, mida kutsutakse Las Vegas Stripiks. Paljud hotellid on hiigelsuured ja asuvad enamasti kasiinoalade naabruses. Ka kesklinnas on palju hotelle, mis olid algusaastatel mängurluse keskmeks.

Kui varem oli Las Vegas hasartmängudega tegelevatele ettevõtetele aastakümneid suur tuluallikas, siis nüüdseks on trend muutunud. 2013. aastal jäid kasiinod 1,35 miljardi USA dollariga kahjumisse ning pole seni enam kasumisse jäänud.

 Sport 
Las Vegase linnastus tegutseb kolm Põhja-Ameerika suurliigades mängivat klubi. NHL-is mängiv jäähokiklubi Vegas Golden Knights alustas Las Vegases tegevust 2017. aastal. Ameerika jalgpalli klubi Las Vegas Raiders kolis Las Vegasesse 2020. aastal California osariigist Oaklandist. Naiste korvpalli kõrgliigas WNBA mängiv Las Vegas Aces kolis Las Vegasesse 2018. aastal.

 Sõpruslinnad 
  Ansan, Lõuna-Korea
  Jeju, Lõuna-Korea
  Huludao, Hiina
  Pernik, Bulgaaria  Phuket, Tai
  Angeles, Filipiinid
  Pamukkale, Türgi
  Jounieh, Liibanon

Vaata ka
Paradise

 Viited 

 Välislingid 

 Las Vegase koduleht (inglise keeles)
 "Viva Las Vegas! Miks trügib tippsport kasiinomekasse?" sport.postimees.ee. 20. aprill 2022


Kategooria:Nevada linnad
Kategooria:Clarki maakond (Nevada)
Kategooria:1905